Иън Ръш
Иън Ръш () е уелски футболист, нападател и треньор. Играе в „Честър Сити“ от 1977 до 1980 г., „ФК Ливърпул“ от 1980 до 1987 и от 1988 до 1996 г., „Ювентус“ през 1987 – 1988 г., „Лийдс Юнайтед“ през 1996 – 1997 г., „Нюкасъл Юнайтед“ през 1997 – 1998 г. Шампион през 1982, 1983, 1984, 1986 и 1990 г., носител на купата през 1986, 1989 и 1992 г. Носител на КЕШ през 1981 и 1984 г., финалист за КЕШ през 1985 г. Футболист на годината в Англия през 1984 г. Носител на „Златната обувка“ през 1984 г. с 32 гола. Има 73 мача в националния отбор на Уелс, където дебютира на 21 май 1980 г. срещу Шотландия 0:1 в Глазгоу. Изиграл е рекордните 660 мача с фланелката на „червените“ от Мърсисайд, в които е отбелязал митичните 346 гола-рекорд, който ще бъде доста трудно подобрен. След приключване на кариерата си като футболист е треньор от 2004 до 2005 на ФК Честър Сити. Завършен голмайстор, който стреля еднакво добре с двата крака и с глава - истинско страшилище за вратарите. Най-добър реализатор на „Ливърпул“ за всички времена. Ръш е ненадминат голмайстор и на британския футбол, но остава велик играч дори и да не беше вкарал нито един гол. Неговият спринт и отличните му подавания са допълнение към неговата проницателност пред вратата. Ръш е само на 18 години, когато Ливърпул го купуват за 300 000 лири стерлинги. За два кратки престоя на Анфийлд с едно недотам щастливо италианско приключение помежду им, Ръш подобрява рекорди по отбелязани попадения на клубно и национално равнище, както и за Купата на Футболната Асоциация (пет гола в три спечелени финала). Печели още пет шампионски титли и четири купи на лигата.

Уелски футболисти
Футболисти на ФК Ливърпул
Футболисти на Лийдс Юнайтед
Футболисти на Ювентус
Футболисти на Шефилд Юнайтед
Футболисти на ФК Нюкасъл Юнайтед
Уелски треньори по футбол